Nr. L 51/20 De Europæiske Fællesskabers Tidende 22. 2. 84 KOMMISSIONENS BESLUTNING af 8. februar 1984 om godkendelse af et program vedrørende en ekstraordinær hasteforanstaltning for husdyropdræt i Italien i henhold til forordning (EØF) nr. 2969/83 (Kun den italienske udgave er autentisk) (84/95/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2969/83 af 19. oktober 1983 om iværksættelse af en ekstraordinær hasteforanstaltning for husdyropdræt i Italien (!), særlig artikel 3, og ud fra følgende betragtninger : Med henblik på iværksættelse af nævnte foranstaltning gav den italienske regering den 22. december 1983 meddelelse om det program, der omhandles i artikel 3 i forordning (EØF) nr. 2969/83 og indsendte visse yderligere oplysninger ved telex af 13. og 17. januar 1984 ; dette program garanterer, at den i artikel 2 i nævnte forordning fastsatte støtte kun ydes til de i forordnin- gens artikel 1 omhandlede landbrugsbedrifter med henblik på konvertering af kortfristede lån til mellem- fristede lån med en løbetid på højst 12 måneder, som er optaget af bedrifterne før den 30. november 1983 med henblik på deres drift ; de beløb og den varighed af støtten, der er fastlagt i programmet, synes hensigts- mæssige for at nå målene i forordning (EØF) nr. 2969/ 83 ; dette program bør derfor godkendes ; () EFT nr. L 293 af 25. 10. 1983, s. 7. de i denne beslutning fastsatte foranstaltninger er i overensstemmelse med udtalelse fra Den stående Landbrugsstrukturkomité — VEDTAGET FØLGENDE BESLUTNING : Artikel 1 Programmet vedrørende en ekstraordinær hasteforan- staltning for husdyropdræt i Italien, som den italienske regering den 22. december 1983 fremlagde i henhold til forordning (EØF) nr. 2969/83, godkendes under hensyntagen til de yderligere oplysninger, som nævnte regering indsendte den 13. og 17. januar 1984. Artikel 2 Denne beslutning er rettet til Den italienske Republik. Udfærdiget i Bruxelles, den 8. februar 1984. På Kommisstonens vegne Poul DALSAGER Medlem af Kommissionen